**СИРОЯТИ РОТАВИРУСЇ**

**ЧИРО БОЯД ДОНИСТ?**

Ротавирусҳо бештар сабаби дарунравӣ дар навзодон ва кӯдакони то 5-сола мебошанд.

Дар баъзе ҳолатҳо, њангоми сустшавии кӯтоҳмуддати ахлот, сироят метавонад сабук гузарад. Ҷараёни хоси сирояти ротавирусї бо саршавии шадид, баланд шудани ҳарорати бадан то дараҷаҳои табларза, қайкунӣ ва инкишофи минбаъдаи дарунравии обдор, ки метавонад боиси коњишёбии оби бадан гардад, тавсиф мешавад. Табобати махсуси зиддивирусӣ барои табобати сирояти ротавирусї вуљуд надорад.

Сабаби дарунравӣ на танњо ротавирусњо мебошанд, лекин сирояти ротавирусї яке аз пањншудатарин ва вазнинтарин сироят шуморида мешавад.

**Чаро коњишёбии оби бадан барои навзодон ва кӯдакони хурдсол хатарнок аст?**

Қайкунӣ ва дарунравӣ сабаби талафоти босуръати моеъ мегардад, ки дар натиҷа метавонад ба коњишёбии оби бадан оварда расонанд. Дар натиҷа бадан норасогии об ва намакњоро (электролитњо), ки барои фаъолияти он заруранд, њис мекунад.Бештар кӯдакони то яксола ба талафоти оби бадан дучор мешаванд, махсусан агар ин беморӣ бо њарорати баланд ҳамроҳї шавад. Баъзан ваќт, бистарї кардани кўдаки бемор, барои гузаронидани регидрататсия тавассути дохили варидї лозим аст. Агар гузаронидани моеъ таъмин карда нашавад, дар кӯдак метавонад кашишхўрї ё садма ба вуҷуд ояд, ки дар њолатњои нодир боиси хатари ба њаёт тањдидкунанда оварда расонад.

**Оё риоя кардани меъёрњо ва қоидаҳои санитарӣ-бењдоштї, сироятёбии кўдаки манро пешгирї карда метавонад?**

**Пешгирии тамоси кӯдакони хурдсол бо ротавирусҳо душвор аст.** Одамони бо ротавирусњо сироятёфта, вирусњоро бо наљосат ихрољ мекунанд.

Беморӣ асосан бо роҳи наҷосат-даҳонї паҳн мешавад, ки одатан

вақте ки кӯдак ба наҷосат, ашёњо ё сатњњои олудашудаи ба ротавирус сироятёфта даст мерасонад ва баъдан ангўштонашро ба дањон мезанад, ба амал меояд. Риоя кардани ќоидањои бењдоштї, аз љумла шустани дастон ва нигоњдории тозагии бадан, муњиманд, лекин барои мубориза бо пањншавии сирояти ротавирусї кофї нестанд.

**Ваксинатсияи фарзанди шумо – ин роҳи беҳтарини муњофизати он аз ротавиурсњо мебошад.**

**Оё ваксинатсияи зидди сирояти ротавирусӣ кӯдаки маро аз дарунравӣ пешгирӣ мекунад?**

Не. Ротавирусҳо – ин ягона сабаби дарунравӣ дар кӯдакони хурдсол намебошанд ва кӯдакон бо дигар сироятҳои рӯда, ки аз љониби дигар вирусҳо ё бактерияҳо метавонанд бавуљуд оянд, дучор шаванд. **Тақрибан 9 аз ҳар 10 кӯдаке, ки ваксинаҳои ротавирусиро гирифтаанд, аз сирояти шадиди ротавирусӣ ва бистаришавї дар беморхона њифз хоҳанд шуд.**

**Кай фарзандамро бар зидди сирояти ротавирусї иммунизатсия кардан мумкин?**

Айни замон, ваксинаҳои ротавирусии тариќи дањонї истифода мешаванд, ки аз вируси зиндаи сусткардашуда (аттенуированном) асос ёфтаанд. Ин ваксинаҳо дар чорчўбаи барномаи иммунизатсияи наќшавии кўдакон дар синни навзодї гузаронида мешаванд ва вояи аввал баробари ба синни 6-ҳафтаина расидани кӯдак пешниҳод карда мешавад.

Вояњои бозмондаи ваксинањоро ба кўдак то синни 24 моҳагї ќабул кардан, иљозат дода мешавад. Барои муњофизати пурра, ба фарзанди шумо ду вояи ваксинаи ротавирусї лозим меояд, ки байни онњо на кам аз чор њафта фосила гирифта мешавад.

**Баъд аз иммунизатсияи ваксинаи ротавирусї, кадом њолатњои номатлуби баъд аз иммунизатсия бавуќуъ меояд?**

**Дар аксари навзодоне, ки бар зидди ротавирус иммунизатсия карда мешаванд, ягон њолатњои номатлуби баъд аз иммунизатсия бавуќуъ намеояд.**

Дар баъзеи кӯдакон мумкин аст, ки аксуламали сабук дида шавад, ба монанди дарунравии кӯтоҳмуддат ё қайкунӣ, ки худ аз худ ќатъ мегарданд.

Эҳтимоли пайдоиши инвагинатсия, ки як навъи монеаи рӯда буда, табобатро дар беморхона талаб мекунад, хеле кам аст. Њангоми табобати сариваќтї, ќариб њамаи кўдакони гирифтори инвагинатсия пурра барќарор мешаванд.

Хавфи инкишофи инвагинатсияи рўда аз 1-6 нафар ба 100 000 кӯдакони иммунизатсияшудаи синни то 1-соларо ташкил медиҳанд.

Ваксинатсия барои кӯдакони то 24-моҳа нишон дода мешавад, **зеро фоидаи ваксинаи ротавирусӣ аз хавфи хурд зиёдтар аст.**

**Оё кӯдакро пас аз ваксинатсия макондан мумкин аст?**

Бале. Ягон хел монеа нисбати синамаконии кўдакон, ки ба наздикӣ зидди сирояти ротавирусї иммунизатсия карда шудаанд, вуҷуд надорад.